**Tähelepanekud ja ettepanekud**

**määruse „Toetus Kaitseväe Nursipalu harjutusväljast tulenevate häiringute mõjude leevendamiseks“ 19.04.2024 eelnõu kohta**

* **§ 3 lg (2)** *Kulud on abikõlblikud taotluse esitamise hetkest.*

See tähendab, et aruande kontrollimisel tuleb iga taotluse puhul vaadata esitamise kuupäeva.

Koormuse vähendamiseks **ettepanek üldistada abikõlblikkuse aeg, kas taotlusvooru avamisest või lõppemisest.**

* **§ 5 lõiked 2 ja 3**

Määruse lihtsama loetavuse huvides sõnastada § 5 lõiked 2 ja 3 järgnevalt:

(2) Toetuse osakaal abikõlblikest kuludest on 90 protsenti, kui toetatav objekt asub 2000 meetri raadiuses harjutusvälja piirist.

(3) Toetuse osakaal abikõlblikest kuludest on 70 protsenti, kui toetatav objekt asub 2000-4000 meetri raadiuses harjutusvälja piirist.

* **§ 8 lg** (3) *Menetleja koostab taotluse vormi ja avaldab selle oma veebilehel ning edastab taotluse vormi harjutusvälja mõjualas asuvatele kohalikele omavalitsustele, kes avaldavad selle oma veebilehel koos lõikes 1 sätestatud teatega.*

**Ettepanek - jätta taotluse jm vormide koostamine määrusest välja ja halduslepingus sätestada ministeeriumi ülesandena.**

* **§ 9 lg (1)** *Toetuse taotlemiseks esitab taotleja taotluse menetleja e-posti aadressile arenduskeskus@vorumaa.ee või postiaadressile Jüri 12, Võru, 65605, Võru maakond, § 8 lõikes 1 viidatud teates märgitud tähtaja jooksul.*

**Ettepanek muuta - taotlused esitatakse RTK e-toetuste keskkonnas.**

* **§ 9 lg 2** *Kui taotleja on füüsiline isik, esitab ta taotluses järgmised andmed ja neid tõendavad dokumendid: 1) taotleja ees- ja perekonnanimi ning isikukood; 2) taotleja rahvastikuregistrijärgne elukoha aadress; 3) kui kinnisasjal on mitu omanikku, siis kõigi kaas- või ühisomanike ees- ja perekonnanimed ning isikukoodid; 4) toetatava objekti kinnistusregistri number; 5) teave väljavalitud hinnapakkumuse kohta; 6) taotletava toetuse summa; 7) taotletava toetuse osakaalu protsent; 8) toetatava tegevuse kirjeldus.*

Mille kohta tuleb esitada tõendavad dokumendid? Seletuskirjas on ainult üks lause ja seal on nimetatud ainult andmeid

* **§ 10 lg (1)** *Koos taotlusega esitab taotleja iga § 2 lõikes 2 sätestatud toetatava tegevuse kohta, millele taotleja soovib toetust saada, vähemalt kaks võrreldavat hinnapakkumust. Eri tegevused võivad olla nii ühe kui ka mitme hinnapakkuja hinnapakkumuses.*

Kui tegevused on mitmes hinnapakkumuses ja mitmelt pakkujalt, kuidas siis toimub lepingu sõlmimine? Kas 2 lepingut?

* **Ettepanek lisada hinnapakkumuse kehtivus – (nt vähemalt 6 kuud)**, et välistada olukorda, kus pakkumuse tegija loobub pakkumusest või soovib kallimat hinda

* **§ 11 lg (2)** *Taotluse esitamise tähtaega ei ennistata ning tähtajaks esitamata taotlus jäetakse läbi vaatamata ja tagastatakse esitajale.*

Kui taotluse esitamine toimub SFOSis, siis taotlust ei tagastata – ettepanek muuta sõnastust